U-I-313/05
Natisni
Opravilna št.:
U-I-313/05
Datum odločitve:
17. 5. 2007
ECLI:
ECLI:SI:USRS:2007:U.I.313.05
Akt:
Zakon o spremembah in dopolnitvah Zakona o policiji (Uradni list RS, št. 98/05) (ZPol), 11. čl.
Izrek:
Postopek za oceno ustavnosti 11. člena Zakona o spremembah in dopolnitvah Zakona o policiji (Uradni list RS, št. 98/05) se ustavi.
Evidenčni stavek:
Postopek za oceno ustavnosti predpisa se ustavi, če predlagatelj zahteve v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.4.3 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Ustavitev postopka zaradi spremembe zakonske ureditve.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Skupina poslank in poslancev Državnega zbora, Ljubljana
Datum vloge:
17. 11. 2005
Vrsta odločitve:
sklep
Vrsta rešitve:
ustavitev
Dokument:
US27570
Dokument v PDF obliki:
U-I-313-05.pdf
101 KB
Prenesite datoteko
U-I-313/05-19
17. 5. 2007
SKLEP
Ustavno sodišče je v postopku za oceno ustavnosti, začetem na zahtevo skupine poslank in poslancev Državnega zbora, na seji 17. maja 2007
sklenilo:
Postopek za oceno ustavnosti 11. člena Zakona o spremembah in dopolnitvah Zakona o policiji (Uradni list RS, št. 98/05) se ustavi.
Obrazložitev
1. Predlagatelji so vložili zahtevo za oceno ustavnosti 11. člena Zakona o spremembah in dopolnitvah Zakona o policiji (ZPol-E), ki je v Zakon o policiji (Uradni list RS, št. 49/98 in nasl. – v nadaljevanju ZPol) vnesel 73.a člen,
s katerim je uredil pravico do religiozne duhovne oskrbe v policiji. Po mnenju predlagateljev je izpodbijana zakonska določba v neskladju z 2., s 7., s 14. in z 41. členom Ustave.
2. Med postopkom za oceno ustavnosti je bil uveljavljen Zakon o verski svobodi (Uradni list RS, št. 14/07 – v nadaljevanju ZVS),[1] ki je med drugim uredil tudi pravico do verske duhovne oskrbe v policiji. Ta pravica je sedaj urejena v 23. členu ZVS. ZVS med prehodnimi določbami izrecno določa, da z dnem uveljavitve tega zakona preneha veljati 73.a člen ZPol.
3. O ustavnosti predpisa, ki ne velja več, odloča Ustavno sodišče le, če so izpolnjeni pogoji iz 47. člena Zakona o Ustavnem sodišču (Uradni list RS, št. 15/94 – v nadaljevanju ZUstS). Zato je Ustavno sodišče predlagatelje pozvalo, naj sporočijo, ali vztrajajo pri vloženi zahtevi, oziroma naj izkažejo, da so izpolnjeni pogoji iz 47. člena ZUstS za presojo ustavnosti zakonske določbe, ki je prenehala veljati. Hkrati jih je opozorilo, da lahko Ustavno sodišče postopek ustavi, če v danem roku ne bodo dali zahtevanih pojasnil in podatkov.
4. Predlagatelji na poziv Ustavnega sodišča niso odgovorili. Zato je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS
v sestavi: predsednik dr. Janez Čebulj ter sodnice in sodniki dr. Zvonko Fišer, dr. Franc Grad, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednik
dr. Janez Čebulj
Opomba:
[1]  Veljati je začel petnajsti dan po objavi v Uradnem listu, tj. 3. 3. 2007, uporabljati pa se bo začel tri mesece po njegovi uveljavitvi.